[{"text_idx": "#000002", "text": "Nia hodiau\u0306a felietono pri koninda Pollando kondukas al la 17-jarcenta kastela-parka komplekso en Krasiczyn en la sud-orienta Pollando. G\u0302ian belecon eblas admiri ankau\u0306 virtuale i.a. c\u0302e la adreso: \nLa komencaj kulturkronikaj informoj rilatas al la prezento de la pola artisto Krzysztof Wodiczko en la Tokia Mori Art Museum kaj al la dau\u0306ranta en la pola Frombork ekspozicio koncentrig\u0302anta pri la prezentoideo de portretita persono en la religia spaco; ric\u0302a E-komunuma segmento liveras informojn pri la preparoj al la 43-a Esperantologia Konferenco dum la 105-a UK en Montrealo kaj la postkongresa Nitobe-simpozio. Ni informas krome pri la KELI-kongreso okazonta en au\u0306gusto en la pola Legnica (la sudorienta Pollando).\nEn nia elsendo ni memorigas fragmente du kanzonojn. \u201eVia nomo\u201d de J\u0302omart kaj Natas\u0302a kaj \u201eDuone\u201d de Tierry Faverial el lia samtitola KD. La interreta foto prezentas la kastelon en Krasiczyn, pri kiu ni hodiau\u0306 felietonas.\nKiel kutime ni disponigas eksterelsende paralele legeblajn kaj au\u0306deblajn tekstojn el la hodiau\u0306a elsendo en unuopaj rubrikoj de nia pag\u0302o. Hodiau\u0306 t.e. estas \u201ekulturkronikaj informoj\u201d kaj \u201efelietono\u201d. Uzu tiun c\u0302i servon mem kaj rekomendu al aliaj, kiel efikan manieron altigi la au\u0306dokomprenon kaj parolkapablon. La elsendo estas au\u0306debla ankau\u0306 en jutubo c\u0302e la kanalo Espero2009: I.a. pere de g\u0302i vi povas rapidigi au\u0306 malrapidigi la parolrapidecon konforme al viaj bezonoj."}]